Ֆրեդ Աֆրիկյան

Ֆրեդ Գուրգենի Աֆրիկյան (մարտի 25, 1937(1937-03-25), Արթիկ, Հայկական ԽՍՀ, ԽՍՀՄ - հոկտեմբերի 13, 2018(2018-10-13), Երևան, Հայաստան), հայ ճարտարապետ, նկարիչ-ձևավորող, տառաստեղծ։ Եղել է Հայաստանի ճարտարապետների միության անդամ։


== Կենսագրություն ==
1955-1961 թվականներին սովորել է Երևանի պոլիտեխնիկական ինստիտուտի ճարտարապետական բաժնում։ 1961-2003 թվականներին աշխատել է «Հայնախագիծ» նախագծային ինստիտուտում նախ որպես ճարտարապետ, ապա՝ նախագծի գլխավոր ճարտարապետ։ 1963 թվականից եղել է Հայաստանի ճարտարապետների միության անդամ։ Ֆրեդ Աֆրիկյանը մեծ ներդրում ունի հայ տառարվեստի և գրքերի գեղարվեստական ձևավորումների ասպարեզում։ 1984 թվականին լույս է տեսել նրա «Տառարվեստ» ալբոմը՝ 150 հեղինակային տառատեսակներով, 2011 թվականին՝ «Հայ Գիր» ալբոմը նոր 200 տառատեսակներով։
Ճարտարապետ Աննա Ալոյանի ամուսինն է, նկարչուհի Մանո Աֆրիկյանի հայրը։


== Ստեղծագործական ուղի ==
1984 թվականին Աֆրիկյանի հեղինակությամբ հրատարակվել է «Տառարվեստ» ալբոմը, որը պարունակում է 120 հայկական գեղարվեստական տառատեսակներ։ 2011 թվականին հրատարակվել է նրա դասական և կանոնական համակարգերի հայկական տպագրական տառատեսակների 200 շրիֆտներ պարունակող «Հայգիր» կատալոգը։ Գեղարվեստականորեն ձևավորել է շուրջ 400 գիրք, որից չորսը իր հեղինակած բանաստեղծությունների՝ «Պոեմ էակի», «Օրհներգումն արեգական», «Մարդ միսթիկական», «Աֆորիզմներ» ժողովածուները։ 

Իրականացրել է հետևյալ հեղինակային նախագծեր՝

Լենինականի Արագած փողոցի բնակելի տներ և դրանց կառուցապատում
Լենինականի տեքստիլ կոմբինատի վարչական շենք
Լենինականի ծածկած շուկա
Ծաղկաձորի պիոներ ճամբար
Իջևանի պիոներ ճամբար
Մեծամորի մշակույթի պալատ
Կամոյի մշակույթի պալատ
Մասիսի գեղագիտության կենտրոն
Աբովյանի ստորգետնյա երկդահլիճ կինոթատրոն
Ապարանի մայրուղուն առընթեր Հայաստանում գրերի գյուտի 1500 ամյակին նվիրված «Հայոց այբուբենի հուշարձան»Հեղինակ է կառավարական երեք մեդալների՝

«Մարտական ծառայության համար»
«Արիության համար»
«Հայրենիքին մատուցած ծառայությունների համար»


=== Հեղինակային գրքեր ===
Տառարվեստ։ Հայկական գեղարվեստական տառատեսակների 120 տախտակ։ «Սովետական գրող», 1984
Հայկական նոր տպագրական տառատեսակների «ՀԱՅԳԻՐ» կատալոգը, 2011 (200 տառատեսակներ)
«Աֆորիզմներ», 1995
«Պոեմ էակի», 2000
«Օրհներգումն արեգական», 2000
«Մարդ միսթիկական», 2007
«Բևեռացում», 2017, ISBN 978-9939-0-2443-1


=== Գրքերի ձևավորումներ ===
Պարույր Սևակ, 6 հատորյակ, 1972
Հովհաննես Թումանյան։ "Лирика", 1982
Գևորգ Բրուտյան, «Փիլիսոփայությունը երկխոսություններում», 1985
Григор Нарекаци, "Книга скорбных песний"1984
Джон Киракосян, "Геноцид армян во время османской империи", 1982
М. Т. Кочарян, "Гольбах и современность"
Ջոն Ասատրյան, «Երգեր» Պարույր Սևակի խոսքերով
Ռոմանոս Մելիքյան, «Զմրուխտ»
Բժշկական էթիկա
«Ողջ աշխարհի ոսկին» մարզական
«Նամակներ փառքի և անմահության», 1975
«Միքելանջելո»


=== Լոգոներ ===
Ճարտարապետների միություն
«Հայնախագիծ» ինստիտուտ
«ԵրՇին տրեստ»
«Հայրենադարձ իրանահայերի միություն»


=== Թերթերի գլխագրեր ===
«Հայաստանի ֆիզկուլտուրնիկ»
«Գրքերի աշխարհ»
«Հայաստանի Հանրապետություն»
«Ազատամարտ»
«Ակունք»


== Մրցանակներ ==
ՀՀ մշակույթի նախարարության ոսկե մեդալ, 2012
«Հայ գրի» կատալոգի ձևավորում, 3-րդ մրցանակ, 2013
Մրցանակ աղետի գոտում բնակելի մենատների նախագծերի համար
Ազգային ժողովի նիստերի դահլիճ, 2-րդ մրցանակ, 1995
Սպիտակի երկրաշարժի հուշարձան, 2-րդ մրցանակ, 1990


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Ֆրեդ Աֆրիկյան
Ֆրեդ Աֆրիկյան, Ճարտարապետ Ֆրեդ Աֆրիկյանի հեղինակած գրքերը Հայաստանի ազգային գրադարանին նվիրեց հեղինակի կինը՝ ճարտարապետ Աննա Ալոյանը